Māyā | mies yli laidan
Kuulin, että Advaita Vedanta -koulun mukaan materiaalisen todellisuuden olemassaolo on tietoisuudelle näyttäytyvä illuusio*. Saivismin mukaan taas materiaalinen maailma on olemassa, ja illuusiota on käsitys tietoisuuden ja maailman erillisyydestä. Filosofian käytännöllinen päämäärä kummassakin tapauksessa on luonnollisesti illuusiosta vapautuminen. En tiedä kuinka advaitistisen ja saivistisen vapautumisen voisi erottaa toisistaan, ja millaisin perusteluin yhden kannattaja voisi käännyttää toisen. Missä suhteissa heidän elämänsä on erilaista?
Asiasta olisi hauska ottaa tarkemmin selvää käyttäen luotettavimpia mahdollisia menetelmiä eli intensiivistä fiilistelyä.
*Koska illuusio voi pettää tietoisuutta, se on selvästi jotain eikä puhdasta ei-olemista. Advaitan ontologisiin sitoumuksiin näyttäisi siis kuuluvan illuusioiden olemassaolo. Saivisti kai voisi sanoa vain, sitoutumatta illuusioiden olemassaoloon, että erehdyin ajattelemaan a:n olevan eri kuin b, vaikka oikeasti a=b.
« kuvaus
palturista kiinni »